భారత దేశ రాష్ట్ర, కేంద్ర పాలిత ప్రాంతాల రాజధానులు
భారతదేశం 29 రాష్ట్రాలు, ఆరు కేంద్ర పాలిత ప్రాంతాలుగా విభజించబడి ఉంది. రాష్ట్రాలకు స్వంత ప్రభుత్వాలు ఉండగా కేంద్ర పాలిత ప్రాంతాలను కేంద్ర ప్రభుత్వమే పాలిస్తుంది. అయితే పుదుచ్చేరి కేం.పా.ప్రా అయినప్పటికీ దానికి స్వంత ప్రభుత్వం ఉంది. స్వంత ప్రభుత్వం కలిగిన ఢిల్లీ మాత్రం అటు రాష్ట్రం కాక, ఇటు కేం.పా.ప్రా కాక మధ్యస్తంగా ఉంటుంది.
జాతీయ రాజధాని ప్రాంతం (భారత దేశం)
భారత దేశం యొక్క జాతీయ రాజధాని ప్రాంతం (ఎన్ సి ఆర్),భారత దేశ రాజధాని అయిన ఢిల్లీతో పాటు చుట్టు ప్రక్కల వున్న రాజస్థాన్, హర్యానా మరియు ఉత్తర్ ప్రదేశ్ రాష్ట్రాలలో వున్న కొన్ని నగర ప్రాంతాలను కలిగి ఉంది.